צ'כוסלובק גרופ

צ'כוסלובק גרופ (Czechoslovak Group בקיצור CSG), לשעבר קבוצת אקסקליבר, היא חברת החזקות תעשייתית-טכנולוגית צ'כית הכוללת למעלה מ-100 חברות ומעסיקה למעלה מ-14,000 עובדים ברחבי העולם. CSG, שבסיסה בפראג, פועלת במספר מגזרים, כולל תעשיות הנשק, התעופה והחלל, הרכב והרכבות. מאז ינואר 2018, הבעלים של קבוצת צ'כוסלובקיה הוא מיכאל סטרנד, בנו של המייסד, ירוסלב סטרנד.

בעוד שרוב פעילותה של CSG ממוקמת בצ'כיה ובסלובקיה, CSG מפעילה גם מפעלים בגרמניה, יוון, הודו, איטליה, סרביה, ספרד, בריטניה וארצות הברית. בשנת 2024, החברה הפכה לאחת מיצרניות התחמושת הגדולות בעולם לנשק קל באמצעות רכישת קבוצת The Kinetic .

בשנת 2024, היו 78% מהכנסות CSG מייצור הקשור לתחום הביטחוני, כאשר ייצור תחמושת נשק קל תרם 11.3% נוספים. CSG ייצאה את מוצריה ליותר מ-70 מדינות, כאשר 50% מהכנסות היו למדינות נאט"ו ו-42% לאוקראינה.

 היסטוריה 
 המאה ה-20 
ירוסלב סטרנד החל את עסקיו כבעלים של מגרש גרוטאות בשנות ה-90. את התמקד עד מהרה בטיפול בציוד צבאי, אשר היה בעודף היצע קיצוני לאחר נפילת ברית ורשה. בשנת 1995, סטרנד ייסד חברה משפחתית בשם Excalibur Army עם פחות מ-20 עובדים. החברה החדשה הרחיבה את עסקיה מעסקאות גרוטאות ועד לשיפוץ ציוד צבאי עודף. בהדרגה, החברה החלה לרכוש עסקים נוספים שהתמקדו בייצור רכבות, ציוד מכ"ם ומשאיות.

 המאה ה-21 
בשנת 2012 הוקמה חברת הבת MSM Group, שרכשה את השליטה במספר מפעלי תחמושת ממשלתיים בסלובקיה בשנת 2013 מכרשה השליטה בחברת המשאיות "טטרה"

בשנת 2015, CSG הפכה לספקית חשובה של טנקים ורכבי קרב חי"ר ששימשו את ממשלת עיראק נגד דאעש במהלך מלחמת עיראק (2013–2017). בשנת 2016, קבוצת אקסקליבר שינתה את שמה לצ'כוסלובק גרופ. באותה שנה, מיכאל סטרנד החל לכהן כיו"ר הדירקטוריון.

בשנת 2018 העביר ירוסלב סטראנד את ניהול החברה לבנו מיכאל, שהחל בהתרחבות עסקית בין-לאומית. במאי 2020, רכשה חברת הבת MSM הסלובקית את יצרנית התחמושת הספרדית Fábrica de Municiones de Granada (FMG), המתמחה בתחמושת בקליבר גדול וברכיבי טילים. רכישה זו אפשרה לקבוצת MSM להתרחב לשוקי התחמושת במערב אירופה, וחיזקה את נוכחותה הבינלאומית ואת בקרת שרשרת האספקה שלה.

בשנת 2022, רכשה CSG  70% ממניות חבאת "Fiocchi Munizioni", חברת תחמושת איטלקית. באוקטובר 2023, CSG הודיעה על עסקה לרכישת עסקי התחמושת The Kinetic Group, שבבעלות חברת Vista Outdoor האמריקאית, בעסקה בשווי 1.91 מיליארד דולרץ מכירתה ל-CSG עוררה מחאה מצד הסנאטורים ג'יי. די. ואנס, ג'ון נילי קנדי, חבר הקונגרס קליי היגינס ואיגוד השריפים הלאומי. בעלי המניות של Vista Outdoor אישרו את מכירת Kinetic Group ב-25 בנובמבר 2024 תמורת 2.23 מיליארד דולר.

CSG הייתה אחת הספקיות האירופיות המובילות של מוצרים ביטחוניים ומוצרים קשורים לאוקראינה. עוד לפני הפלישה הרוסית לאוקראינה בשנת 2022, מספר כלי נשק אוקראינים השתמשו בשלדות משאית טטרה 817 מתוצרתה, כולל התותח 2S22 בוהדנה, מערכת ארטילריה רקטית בורבי וטיל השיוט R-360 נפטון. בשנת 2024, סיפקה CSG מיליון פגזי ארטילריה לאוקראינה, בחלקה באמצעות ייצור עצמי, בחלקה באמצעות יבוא חוזר ביוזמת ממשלת צ'כיה.

ב-23 בינואר 2026 ביצעה החברה הנפקה ראשונה לציבור של מניות בורסת Euronext - אמסטרדם וגייסה 3.8 מיליארד יורו. ביום המסחר הראשון זינק שווי השוק של החברה ב-30% ליותר מ-30 מיליארד יורו.
פעילות בישראל
250px|ממוזער|שמאל|משאית מסוג טאטרה-דרילר מתוצרת החברה - בשימוש צה"ל
בשנת 2004 רכש צה"ל 302 משאיות טקטיות תוצרת חברת הבת של CSG "טטרה", והם הופעלו במהלך מלחמת לבנון השנייה. בפברואר 2008 רכשה חברת "זוקו שילובים" את הזיכיון לשיווק משאיות "טטרה" בישראל, כולל הסכם שירות עם משרד הביטחון. בנוסף רכשה 50% ממיזם לפיתוח שריונית על בסיס שלדת משאית "טטרה". השריונית בשם "חתול פרא" (Wildcat) פותחה בשיתוף "התעשייה הצבאית". בהמשך הסתכסכה חברת "זוקו שילובים" עם "טטרה", וזיכיון השיווק עבר ב-2017 לחברת "תשתית" מקבוצת תעבורה.

חברת "אלביט מערכות" משווקת תותח מדגם ATMOS ורקטות מדגם PULS על גבי מרכב משאית 6X6 של "טטרה", בין השאר נמכרו מערכות אלו להולנד ומרוקו.

קישורים חיצוניים



הערות שוליים

קטגוריה:יצרני מטוסים צ'כיים
קטגוריה:חברות הנסחרות ביורונקסט
קטגוריה:חברות צ'כיות